Up-468/02
Datum: 2003-03-27T00:00:00.000+01:00
ecli: ECLI:SI:USRS:2003:Up.468.02
vrsta: posamični akt
zadeva: ustavna pritožba
objavljeno: Neobjavljeno | 27.03.2003
dokument: US22258
akt: Ustavna pritožba A. A. zoper odločbo uprave časopisne družbe Dnevnik, d. d., Ljubljana, o imenovanju odgovornega urednika
resitev: zavrženje
izrek: Ustavna pritožba A. A. zoper odločbo uprave časopisne družbe Dnevnik, d. d., Ljubljana, o imenovanju odgovornega urednika se zavrže.
stavek: Ustavno sodišče je zavrglo ustavno pritožbo, ker iz pritožnikove dopolnitve ni razvidno, da bi zoper izpodbijano odločbo izčrpal vsa pravna sredstva, kar je po prvem odstavku 51. člena Zakona o Ustavnem sodišču pogoj za vložitev ustavne pritožbe.
odlocitev: sklep
geslo: 1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev.
podlaga: Člen 55.1.2, Zakon o Ustavnem sodišču [ZUstS]
datum_vloge: 2002-07-22T22:00:00.000Z
datum_odlocitve: 2003-03-26T23:00:00.000Z

# Up-468/02

9. 4. 2003

# SKLEP

Ustavno sodišče je v postopku za preizkus ustavne pritožbe A. A. iz Ž. na seji senata dne 27. marca 2003 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

sklenilo:

Ustavna pritožba A. A. zoper odločbo uprave časopisne družbe Dnevnik, d. d., Ljubljana, o imenovanju odgovornega urednika se zavrže.

## OBRAZLOŽITEV

Pritožnik je vložil pomanjkljivo ustavno pritožbo. Zato ga je Ustavno sodišče na podlagi drugega odstavka 54. člena Zakona o Ustavnem sodišču (v nadaljevanju ZUstS) pozvalo k dopolnitvi. Pri tem ga je opozorilo, da lahko Ustavno sodišče ustavno pritožbo zavrže, če je v določenem roku ne bo dopolnil.

Pritožnik vloge ni dopolnil v skladu s pozivom. Iz pritožnikove dopolnitve ni razvidno, da bi zoper izpodbijano odločbo izčrpal vsa pravna sredstva, kar je po prvem odstavku 51. člena ZUstS pogoj za vložitev ustavne pritožbe. Ker je Ustavno sodišče zavrglo ustavno pritožbo iz navedenega razloga, ni odločalo o podaljšanju roka za dopolnitev ustavne pritožbe.

Senat Ustavnega sodišča je sprejel ta sklep na podlagi četrte alineje prvega odstaka 55. člena ZUstS in prve alineje 52. člena Poslovnika Ustavnega sodišča Republike Slovenije (Uradni list RS, št. 49/98 in 30/02) v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednica senata
Milojka Modrijan